ᱯᱟᱞᱟᱣ

ᱯᱟᱞᱟᱣ (ᱯᱟᱞᱟᱣ ᱺ Beluu er a Belau, ᱤᱝᱞᱤᱥ ᱺ Republic of Palau) ᱥᱮ ᱯᱟᱞᱟᱣ ᱨᱮᱱᱜᱟ ᱟᱹᱯᱱᱟᱹᱛ ᱫᱚ ᱯᱟᱪᱮ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱨᱮᱱᱜᱟ ᱢᱤᱫ ᱯᱷᱩᱱᱩᱨᱜᱟᱹᱞ ᱫᱤᱥᱚᱢ ᱠᱟᱱᱟ᱾ ᱢᱟᱭᱠᱨᱳᱱᱮᱥᱤᱭᱟ ᱢᱩᱫ ᱨᱮᱱᱟᱜ ᱓᱔᱐ ᱜᱚᱴᱟᱱ ᱫᱤᱯ ᱠᱚ ᱢᱮᱥᱟ ᱠᱟᱛᱮᱡ ᱱᱚᱣᱟ ᱫᱤᱥᱚᱢ ᱵᱮᱱᱟᱣ ᱟᱠᱟᱱᱟ᱾ ᱯᱟᱞᱟᱣ ᱫᱤᱥᱚᱢ ᱫᱚ ᱞᱮᱠᱷᱟᱜᱩᱴ ᱔᱖᱖ ᱠᱤᱞᱳᱢᱤᱴᱟᱨ (᱑᱘᱐ sq ᱢᱟᱭᱤᱞ) ᱛᱮ ᱯᱟᱥᱱᱟᱣ ᱢᱮᱱᱟᱜ-ᱟ᱾ ᱫᱤᱥᱚᱢ ᱨᱮᱱ ᱡᱟᱹᱥᱛᱤ ᱜᱟᱱ ᱦᱚᱲ ᱫᱚ ᱠᱳᱨᱳᱨ ᱫᱤᱯ ᱨᱮ ᱠᱚ ᱛᱟᱦᱮᱱᱟ ᱟᱨ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱦᱩᱭᱩᱜ ᱠᱟᱱᱟ ᱮᱱᱜᱮᱨᱩᱞᱢᱩᱫ ᱱᱚᱣᱟ ᱫᱚ ᱫᱤᱥᱚᱢ ᱨᱮᱱᱜᱟ ᱵᱟᱵᱮᱞᱫᱟᱳᱵ ᱫᱤᱯ ᱨᱮᱱᱟᱜ ᱢᱮᱞᱮᱠᱮᱳᱠ ᱯᱚᱱᱚᱛ ᱨᱮ ᱢᱮᱱᱟᱜ-ᱟ᱾
ᱯᱟᱞᱟᱣ ᱫᱤᱥᱚᱢ ᱨᱮᱱᱟᱜ ᱫᱚᱨᱭᱟ ᱥᱤᱢᱟᱹᱱᱟ ( maritime boundaries) ᱮᱛᱚᱢ ᱥᱮᱫ ᱡᱟᱯᱟᱱ, ᱥᱟᱢᱟᱝ ᱥᱮᱫ ᱢᱟᱭᱠᱨᱳᱱᱮᱥᱤᱭᱟ, ᱠᱚᱧᱮ ᱥᱮᱫ ᱤᱱᱫᱳᱱᱮᱥᱤᱭᱟ ᱟᱨ ᱯᱟᱪᱮ ᱥᱮᱫ ᱯᱷᱤᱞᱤᱯᱟᱭᱤᱱ ᱫᱤᱥᱚᱢ ᱥᱟᱞᱟᱜ ᱡᱚᱯᱚᱜ ᱢᱮᱱᱟᱜ-ᱟ᱾

ᱧᱩᱛᱩᱢ
ᱯᱟᱞᱟᱣ ᱯᱟᱹᱨᱥᱤ ᱛᱮ ᱫᱤᱯ ᱠᱚ ᱨᱮᱱᱟᱜ ᱧᱩᱛᱩᱢ, ᱵᱮᱞᱟᱣ, ᱱᱚᱣᱟ ᱫᱚ ᱵᱟᱥᱮᱫ "ᱟᱹᱛᱩ" ᱞᱟᱹᱜᱤᱫ ᱯᱟᱞᱟᱣᱟᱹᱱ ᱟᱹᱲᱟᱹ ᱵᱮᱞᱣᱩ, ᱟᱨ ᱵᱟᱝᱠᱷᱟᱱ ᱡᱟᱦᱟᱱ ᱠᱟᱹᱦᱟᱹᱱᱤ ᱥᱟᱞᱟᱜ ᱡᱚᱯᱨᱟᱣ ᱟᱭᱵᱮᱵᱮᱞᱟᱣ ("indirect replies") ᱠᱷᱚᱱ ᱦᱮᱡᱼᱟᱠᱟᱱᱟ᱾

ᱱᱟᱜᱟᱢ
ᱫᱚᱥᱟᱨ ᱡᱮᱜᱮᱛ ᱞᱟᱹᱰᱷᱟᱹᱭ ᱛᱟᱭᱚᱢ ᱱᱚᱣᱟ ᱫᱚ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱫᱤᱯᱠᱚ ᱨᱮᱱᱟᱜ ᱡᱟᱹᱛᱤ ᱜᱟᱫᱮᱞ ᱴᱨᱟᱥᱴ ᱮᱞᱟᱠᱟ ᱨᱮ ᱥᱮᱞᱮᱫ ᱞᱮᱱᱟ ᱟᱨ ᱟᱢᱮᱨᱤᱠᱟ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱩᱢᱩᱞ ᱨᱮ ᱛᱟᱦᱮ ᱠᱟᱱᱟ᱾ ᱛᱟᱭᱚᱢ ᱛᱮ ᱑᱙᱙᱔ ᱥᱮᱨᱢᱟ ᱚᱠᱴᱚᱵᱚᱨ ᱪᱟᱸᱫᱚ ᱯᱟᱞᱟᱣ ᱢᱤᱫ ᱯᱷᱩᱱᱩᱨᱜᱟᱹᱞ ᱫᱤᱥᱚᱢ ᱞᱮᱠᱟᱛᱮ ᱵᱟᱲᱟᱭᱮᱱᱟ᱾

ᱨᱟᱡᱽᱟᱹᱨᱤ ᱟᱨ ᱥᱚᱨᱠᱟᱨ

ᱚᱛᱱᱚᱜ
ᱯᱟᱞᱟᱣ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱨᱮ ᱢᱮᱱᱟᱜ ᱢᱤᱫ ᱫᱤᱯᱯᱧᱡ ᱫᱤᱥᱚᱢ ᱠᱟᱱᱟ᱾ ᱱᱚᱣᱟ ᱨᱮᱱᱟᱜ ᱡᱟᱹᱛᱤ ᱦᱚᱲᱨᱮ ᱫᱤᱯ ᱠᱚ ᱫᱚ ᱦᱩᱭᱩᱜ ᱠᱟᱱᱟ, ᱟᱱᱜᱟᱣᱨ, ᱵᱟᱵᱮᱞᱫᱟᱳᱵ, ᱠᱳᱨᱳᱨ ᱟᱨ ᱯᱮᱞᱮᱞᱤᱣ᱾ ᱫᱤᱥᱚᱢ ᱨᱮᱱ ᱯᱮ ᱦᱟᱹᱴᱤᱝ ᱨᱮᱱᱟᱜ ᱵᱟᱨ ᱦᱟᱹᱴᱤᱝ ᱦᱚᱲ ᱜᱮ ᱠᱳᱨᱳᱨ ᱫᱤᱯ ᱨᱮ ᱠᱚ ᱛᱟᱦᱮᱱᱟ᱾ 

ᱦᱚᱭ ᱦᱤᱥᱤᱫ

ᱥᱟᱪᱟᱨᱦᱮ

ᱠᱟᱹᱣᱰᱤᱟᱹᱨᱤ
ᱯᱟᱞᱟᱣ ᱨᱮᱱᱟᱜ ᱠᱟᱹᱣᱰᱤᱟᱹᱨᱤ ᱨᱮᱱᱟᱜ ᱢᱩᱬᱩᱛ ᱨᱮᱫᱚ ᱴᱩᱨᱤᱡᱚᱢ, ᱪᱟᱥ ᱟᱨ ᱦᱟᱹᱠᱩ ᱥᱟᱵ ᱢᱮᱱᱟᱜᱼᱟ᱾ ᱱᱚᱰᱮᱱᱟᱜ ᱦᱚᱲ ᱪᱤᱪᱷᱤ ᱵᱮᱱᱟᱨᱡᱟᱣ ᱑᱖᱐᱐᱐ ᱰᱚᱞᱟᱨ ᱠᱷᱚᱱ ᱦᱚ ᱡᱟᱹᱥᱛᱤ ᱜᱮᱭᱟ ᱱᱚᱣᱟ ᱫᱚ ᱜᱚᱴᱟ ᱢᱟᱭᱠᱨᱳᱱᱮᱥᱤᱭᱟ ᱨᱮᱱᱟᱜ ᱦᱚᱲ ᱪᱤᱪᱷᱤ ᱵᱮᱱᱟᱨᱡᱟᱣ ᱠᱷᱚᱱ ᱵᱟᱨᱜᱩᱱ ᱜᱮᱭᱟ᱾

ᱦᱮᱡᱽᱥᱮᱱ

ᱯᱟᱞᱟᱣ ᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱦᱩᱭᱩᱜ ᱠᱟᱱᱟ ᱯᱟᱞᱟᱣ ᱨᱮᱱᱟᱜ ᱢᱩᱬᱩᱛ ᱩᱰᱟᱹᱱ ᱰᱟᱹᱦᱤ᱾ ᱱᱚᱰᱮ ᱠᱷᱚᱱ ᱥᱤᱡᱷᱦᱤ ᱢᱟᱱᱤᱞᱟ, ᱜᱩᱣᱟᱢ, ᱥᱮᱣᱳᱞ ᱟᱨ ᱛᱟᱭᱯᱮ ᱥᱟᱞᱟᱜ ᱵᱤᱢᱟᱱ ᱦᱤᱡᱩᱜ ᱥᱮᱱᱚᱜ-ᱟ᱾ 

ᱢᱟᱞᱟᱠᱟᱞ ᱫᱤᱯ ᱨᱮᱱᱟᱜ ᱠᱳᱨᱳᱨ ᱥᱟᱦᱟᱨ ᱵᱟᱨᱦᱮ ᱢᱟᱞᱟᱠᱟᱞ ᱦᱟᱨᱵᱚᱨ ᱢᱮᱱᱟᱜᱼᱟ᱾ ᱯᱟᱞᱟᱣ ᱨᱮᱫᱚ ᱨᱮᱞ ᱥᱚᱲᱚᱠ ᱫᱚ ᱵᱟᱹᱱᱩᱜᱼᱟ, ᱟᱨ ᱫᱤᱥᱚᱢ ᱨᱮ ᱖᱑ ᱠᱤᱞᱳᱢᱤᱴᱟᱨ ᱡᱤᱞᱤᱝ ᱥᱚᱲᱚᱠ ᱦᱚᱨ ᱢᱮᱱᱟᱜᱼᱟ᱾ ᱫᱤᱥᱚᱢ ᱨᱮᱱᱟᱜ ᱢᱤᱫ ᱫᱤᱯ ᱠᱷᱚᱱ ᱮᱴᱟᱜ ᱫᱤᱯ ᱥᱮᱱᱚᱜ ᱞᱟᱹᱜᱤᱫ ᱠᱟᱹᱴᱤᱡ ᱞᱟᱹᱶᱠᱟᱹ (ᱵᱳᱴ) ᱟᱨ ᱜᱷᱟᱨᱚᱡᱽ ᱩᱰᱟᱹᱱ ᱥᱮᱵᱟ ᱵᱮᱵᱦᱟᱨᱚᱜᱼᱟ᱾

ᱰᱮᱢᱚᱜᱽᱨᱟᱯᱷᱤ

ᱯᱟᱹᱨᱥᱤ
ᱯᱟᱞᱟᱣ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱯᱟᱹᱨᱥᱤ ᱫᱚ ᱯᱟᱞᱟᱣᱟᱹᱱ ᱟᱨ ᱤᱝᱞᱤᱥ ᱠᱟᱱᱟ, ᱢᱮᱱᱠᱷᱟᱱ ᱵᱟᱨᱟᱭᱟ ᱯᱚᱱᱚᱛ (ᱥᱳᱱᱥᱳᱨᱳᱞᱮᱥ ᱟᱨ ᱦᱟᱛᱳᱦᱳᱵᱮᱭ) ᱨᱮ ᱫᱚ ᱞᱳᱠᱟᱞ ᱯᱟᱹᱨᱥᱤ ᱥᱳᱱᱥᱳᱨᱳᱞᱮᱥᱮᱥ ᱟᱨ ᱛᱳᱵᱤᱭᱟᱱ ᱯᱟᱹᱨᱥᱤ ᱥᱟᱞᱟᱜ ᱯᱟᱞᱟᱣᱟᱹᱱ ᱯᱟᱹᱨᱥᱤ ᱚᱯᱷᱤᱥᱤᱭᱟᱞ ᱯᱟᱹᱨᱥᱤ ᱠᱟᱱᱟ᱾

ᱫᱷᱚᱨᱚᱢ
᱒᱐᱑᱕ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱔᱕.᱓% ᱦᱚᱲ ᱨᱳᱢᱟᱱ ᱠᱮᱛᱷᱟᱞᱤᱠ, ᱖.᱙% ᱦᱚᱲ ᱛᱩᱨᱩᱭ ᱢᱟᱦᱟᱸ ᱮᱰᱵᱷᱮᱱᱴᱤᱥ ᱓᱔.᱙% ᱮᱴᱟᱜ ᱯᱨᱳᱴᱮᱥᱴᱟᱱ, ᱕.᱗% ᱢᱳᱰᱮᱠᱜᱮᱭ ᱟᱨ ᱓.᱐% ᱢᱩᱥᱞᱟᱹ᱾

ᱞᱟᱠᱪᱟᱨ
ᱟᱨᱦᱚ ᱧᱮᱞ ᱢᱮ
ᱵᱟᱨᱦᱮ ᱡᱚᱱᱚᱲ

 General information 

 Palau from the University of Colorado at Boulder Libraries (USA) – Government Publications

 Palau profile from the BBC News
 "Palau"—Encyclopædia Britannica entry

 NOAA's National Weather Service – Palau
 The Interesting History of Prince Lee Boo, Brought to England from the Pelew Islands—From the Collections at the Library of Congress

ᱥᱚᱨᱠᱟᱨ
 Republic of Palau National Government
 Embassy of the Republic of Palau in Japan
 Chief of State and Cabinet Members 
 Honorary Consulate of the Republic of Palau to the United Kingdom of Great Britain and Northern Ireland
 Honorary Consulate-General of Palau to Belgium
ᱥᱟᱹᱠᱷᱭᱟᱹᱛ